Масийттазза хьалхатеттина Россин Федерацин а, Нохчийн Республикин а совгӀаташна: орденашна, мидалшна, билгалваларан знакашна. Россин Федерацин Президентан 2007-чу шеран мангалан (июль) беттан 25-чу дийнахьлерчу указаца милицин капитанна М.xa0Х.xa0Даудовна лаккхара цӀе еллаxa0— Россин Федерацин Турпалхоxa0— къаьсттина билгалваларан знак «Дашо Седа» мидал а луш, белхан декхарш кхочушдарехь турпалалла а, стогалла а, доьналла а гайтарна. ЦхьамогӀа хьостанаша чӀагӀдо цунна и совгӀат ЧРИ-н вице-премьер С.xa0Э.xa0Эльмурзаев хӀаллакварна делла хилар. Цунна совгӀат дӀаделира официалан визитаца Соьлжа-ГӀала веанчу РФ-н чоьхьарчу гӀуллакхийн министра Р.xa0Г.xa0Нургалиевс. 2010-чу шарахь ша еллачу интервьюхь оцу совгӀатан хьокъехь М.xa0Х.xa0Даудовс билгалдаьккхира: «Россин Турпалхочун Седа бу сан, амма суна эхь хета иза хьалха олла, сайна а, адамашна а юкъахь херо хила ца лаьа суна». М.xa0Х.xa0Даудовн совгӀатийн хьокъехь дуьйцучу хенахь Р.xa0А.xa0Кадыровс билгалдаьккхира: «Даудов Мохьмад Россин Турпалхо, Кадыровн орденан кавалер ву, шозза совгӀат дина цунна Стогаллин орденца. Цо и совгӀаташ даьхна шен стогаллица, доьналлица, майраллица». Иштта, М.xa0Х.xa0Даудовна совгӀаташ дина РФ-н Президентан В.xa0В.xa0Путинан а, НР-н Президентан А-Хь. Кадыровн а, НР-н Куьйгалхочун Р.xa0А.xa0Кадыровн а Сийлаллин грамоташца, тайп-тайпанчу баркаллин кехаташца.